อาหาร-เครื่องดื่มแพงทำเงินเฟ้อเม.ย.สูง2.47%
พณ.เผยดัชนีเงินเฟ้อเดือนเม.ย.สูงขึ้น2.47%เหตุราคาอาหารเครื่องดื่มพุ่งแต่ยังน้อยกว่ารัฐ"มาร์ค"
1 พ.ค. 2555

พณ.เผยดัชนีเงินเฟ้อเดือนเม.ย.สูงขึ้น2.47%เหตุราคาอาหารเครื่องดื่มพุ่งแต่ยังน้อยกว่ารัฐ"มาร์ค"  
 




นายยรรยง พวงราช ปลัดกระทรวงพาณิชย์  เปิดเผยว่าดัชนีราคาผู้บริโภคทั่วไปของประเทศ หรือเงินเฟ้อ เดือน เม.ย.2555 เท่ากับ 114.78 สูงขึ้น 2.47% เทียบกับเม.ย.ปี 2554 และสูงขึ้น 0.42% เทียบเดือนมี.ค.ปีเดียวกัน ส่งผลให้เงินเฟ้อ 4 เดือนแรก ขยายตัวเพิ่มขึ้นแล้ว 3.16 % 
ทั้งนี้ สาเหตุที่ทำให้เงินเฟ้อขยายตัวสูงขึ้น เป็นผลมาจากหมวดอาหารและเครื่องดื่ม ที่สูงขึ้น 4.51 %  และหมวดอื่นๆที่ไม่ใช่อาหาร -เครื่องดื่ม 1.18 % อย่างไรก็ตามอัตราเงินเฟ้อ เดือน เม.ย. ถือเป็นอัตราที่สูงขึ้นในอัตราชลอตัวลง และเมื่อเทียบกับเงินเฟ้อ ยุครัฐบาลยิ่งลักษณ์ -อภิสิทธิ์ พบว่าเงินเฟ้อยุครัฐบาลยิ่งลักษณ์สูงขึ้น 3.16 % ซึ่งต่ำกว่ายุครัฐบาลอภิสิทธิ์ที่เฉลี่ยสูงขึ้น3.28 %  
ทั้งนี้ก็กระทรวงพาณิชย์ ยืนยันเงินเฟ้อทั้งปีเป็น3.8% ภายใต้สมมุติฐานราคาน้ำมันดูไบ ไม่เกิน115 เหรียญสรัฐต่อบาเรล อัตราแลกเปลี่ยน 29-33 เหรียญสหรัฐ